ፕሬዝዳንት ዶ/ር ሙላቱ ወደ ቱርክ አቀኑ
 ፕሬዝዳንት ዶ/ር ሙላቱ ተሾመ በቱርኩ ፕሬዝዳንት ረጀብ ጠይብ ኤርዶጋን በዓለ ሲመት ላይ ለመገኘት ወደ ቱርክ አቀኑ፡፡ፕሬዝዳንት ጠይብ ኤርዶጋን በቱርክ በህዝብ ቀጥተኛ ተሳትፎ የተመረጡ የመጀመሪያው የቱርክ ፕሬዝዳንት ናቸው፡፡ ከዚህ ቀደም በሀገሪቱ የፖለቲካ ስርአት ፕሬዝዳንት ይመረጥ የነበረው በፓርላ ነበር፡፡ፕሬዝዳንት ሙላቱ በቱርክ በሚኖራቸው ቆይታ  በበዓለ ሲመቱ ላይ ከመካፈል ባሻገር የኢትዮ ቱርክን የሁለትዮሽ ግንኙነት ይበልጥ ማጠናከር በሚቻልበት ጉዳይ ላይ ከሀገሪቱ ባለስልጣናት ጋር ይመክራሉ ተብሎ ይጠበቃል፡፡እንዲሁም ከቱርክ ባለሀብቶች ጋር በኢትዮጵያ በተለያዩ የኢንቨስትመንት መስኮች በሚሰማሩባቸው  ጉዳዮች ላይም ይመክራሉ፡፡ (ኢሬቴድ)